# Die Schedelsche Weltchronik (deutsch):257

| 256 <<<Vorheriges Blatt | Die Schedelsche Weltchronik Blatt CCLVII | Nächstes Blatt>>> 258 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CCLVI verso:

ANtonius rosellus auß ethruria pu$^e$rtig beder bebstlicher vnd kaiserlicher rechten vnd aller anderer gu$^o$ter kunst hoherfaren ist diser zeit nach dem er vil iar in großem ru$^o$m das gaistlich recht zu Padua gelesen vnd geleret het mit tod verschieden vnd daselbst in sant Antoni kirchen begraben worden vnd hat als ein hohgelert ettliche bu$^e$echer begriffen vnd hinder ime gelassen.
MArsilius ficinus von Florentz ein man fu$^e$rtreffenlicher synnreichigkeit beder kriechischer vnd lateinischer zungen gegru$^e$ndt vnd vil kunstreich vnd vnder den platonischen doctoren ein fu$^e$rst hat diser zeit. xxxiij. bu$^e$echer Platonis (die man dauor bey den kriechischen nicht leichtlich finden mocht) mit grossem fleiß in latein gebracht. vnd daran kein benu$^o$gen gehabt sunder auch da bey die maynung vnd wone desselben Platonis mit ettlichen argumenten vnd erklerung außgelegt vnd vil nu$^e$tzs dings beschriben.
MAchomet der gross der acht Tu$^e$rckisch kaiser auß dem geschlecht Othomannorum geporn Amurati des fu$^e$rsten sun regiret in asia vnd kriechischem land. xxxij. iar. vnd in dem heerzug den er wider die hungern fu$^e$rgenomen het in dem. lviij. iar seins alters. nach der gepurt vnßers haylands. M.cccc.lxxxi. iar in dem mayen in seinem heergeleger nicht on argkwon des gifts gestorben gein Constantinopel gefu$^e$ert vnd daselbst begraben. Als er nach seinem vater in dz reich asie kome do was er. xxiiij. iar alt vnd vnderstund sich in allen dingen seinen vater zeu$^e$bertreffen. demnach hat er anfengklich auß seiner großmu$^e$etigkeit sein vaterlichs reich an mechtigkeit vnd gewalt gesterckt vnd mit großer heereßkraft auß asia durch Hellespontum in Europam geschiffet vnd vil kriechischer stett bedrangt vnd erobert vnd nicht weyt von dem Boßphorischen gestadt ein castell gepawt. vnd darnach auß gepruch vnnd mangel der hilff von geitzigkeit wegen der kriechen die statt Constantinopel bestritten vnd als ein kriechischer erklerter kaiser alßpald alles peloponesum eingenomen. vnd alles cristenlich volck zu dienstperkeit bedrañgt vnd hingefu$^e$ert. vnd darnach Achaiam vnd Acharaiam vnnd Cipern vnd den gro$^e$ßern tayl Macedonie. Auch Bulgariam Rasciam vnd die Syrfey. vnd was von der stat Andrinopoli zwischen der Saw vnd Thonaw ligt verfolget. auch die Walachey zu forcht bracht. vnd darnach Boßen vberzogen vnd verheeret. vnd die edeln der Genueser innseln Mithilenem eingenomen. vnd darnach die fast alten statt Sinopem vnd Trapesuncium zerru$^e$det vnd ire inwoner mitsambt irem kaiser gefanngen hingefu$^e$ert. vnd der Venediger innseln Euboiam vnd ire statt Calcidem außgestu$^e$rmt. vnd also in Asia. xij. ko$^e$nigreich erobert. Nemlich Pontum Bithimiam Capadociam Phaphlagoniam Ciliciam Pamphiliam Liciam Cariam Lidiam Frigiam vnd schier alles Hellespontum oder Moream vnd vil anders got erbarms.
BAissetus der erstgeporn des benanten Tu$^e$rckischen kaisers sun ist im iar vnßers hayls. M.cccc.lxxxi. zu kaiser gesetzt vnd regiret noch. Zaliabus sein bruder machet in Asia vil auffru$^o$r vmb erobrung des reichs vnnd name Bursiam ein vnd ordnet sich daselbst zu eim ko$^e$nig. aber Baissetus hat ine vberwunden. vnnd das reich asie erlangt vnd behabt vnd sich gantzen in flaischgirigkeit vnd trunckenheit gesenckt. als er aber in dem. Mcccc.xcij. iar Cristi vnderstanden het das ko$^e$nigreich zu Hungern anzegreiffen vnd zeuerwu$^e$sten do begegnet ime vil widerstands. schadens vnd nyderlage. Zaliabus sein bruder wirdt bis auff disen hewtigen tag zu Rom in hu$^o$t vnd verwarung gehalten. den vberblibnen tayl Europe ettwen mit ime von der grawsammen dienstperkeit der vnglawbigen zeledigen.
EJn grosse pestilentz regiret schier in allem Welschem vnd Teu$^e$tschem land. in dem. M.cccc.lxxxiij. vnnd in dem. M.cccc.lxxxiiij. iar. also das in eim halben iar zu Nu$^e$rmberg bey viertawsent menschen. vnnd zu Venedig ettlich ratßherren vnd der hertzog sturben.
FRiderich der ro$^e$misch kaiser het in dem .M.cccc.lxxxvij. iar zu Nu$^e$rmberg einen großen kaiserlichen tag vmb hilff wider sein feind vnd fu$^e$r den cristenlichen glawben. daselbst wardt von mancherlay sachen gehandelt. Vnder andern lo$^e$blichen geschihten so der kaiser alda vbet so bekro$^e$net er Conradum celtis der schriften eynen hoherfarnen man. Diser zeit ward auch der krieg zwischen Sigismunden dem ertzhertzo$^e$g zu o$^e$sterreich vnd den Venedigern gericht. So hat auch vnßer allergnedigster herr der ro$^e$misch ko$^e$nig Maximilianus ein große versammlung zu Nu$^e$rmberg gehalten in dem .M.cccc.xci. iar.
MEles der ko$^e$nig morn geschlechts vnd machometisch glawbens hat diser vnßrer zeit in dem land Granata genant bis hieher geregiret. Jn demselben land find man gold. silber. getrayd. wunn vnd wayd vnd alles dz zu menschlichem geprauch nottu$^o$rftig ist. Darinn ligt ein statt auch Granata genant die wardt durch Alphonsum den ko$^e$nig zu Portugalia vnd Hispania mit Elizabeth seiner gemahel belegert vnd auff ergebung der innhaber in dem. .M.cccc.xcij. iar mit. x$^m$. mannen zu roß vnd mit. l$^m$. zu fu$^o$ß eingenomen.

## CCLVII recto:

Nach der gepurt Cristi vnßers haylands. M.cccc.xc. iar am. xij. tag des monats Julij kome in der ko$^e$nigclichen statt Constantinopel ein grosses vormals vngeho$^e$rts vngewitter. vnnd als sich das fewr der o$^e$bern dreyer gestirne (das man den fallenden fewrstral nennt) in vermischung der feu$^e$chtigkeit vnd der hitze beweget vnd die versammelt feu$^e$chtigkeit in dem tru$^e$ben luft vberhannd genomen het. vnd der wind oder tunst sich in dem gewu$^o$lcke arbaytet do warden erstlich große thonrslege geho$^e$rt vnd darnach prinnend wetterplitzen mit langen fewrstraln gesehen. vnd wiewol die vnglawbigen maynten das so$^e$lchs von dem gistirne des planeten Saturn herko$^e$me (als dann ettwen in tuscia ein reiche statt von dem gestirne des planeten martis mit den plitzen gantz verprennt ward) yedoch schreiben die cristen solchs der go$^e$tlichen fu$^e$rsichtigkeit vnd rachsale zu. dann der thonrslag plitzen vnd vngestu$^e$me wetter hat nicht allain einen teil der sewln des pilds des kaiser Constantini ernider geworffen: sunder auch (als dann glawbwirdig Venedigisch vnd andere kawflewt gesagt haben) bey achthundert hewßern verprent. vnd bey dreytawsent menschen erto$^e$dt in einem zirckel. wie dann die hernachgesetzt figur zeergennen gibt.
ALs hieuor an manchen enden von vil vnd mancherlay seltsamen dingen die sich amm himel ereu$^e$gt haben gemeldt worden ist vnd sunderlich dz ein stayn mit eim creu$^e$tz gezaichnet zu den zeiten kaiser Friderichs des andern von oben herab gefallen sey also ist zu den zeiten kaiser Friderichs des dritten in dem iar cristi. M.cccc.xcij. am. vij: tag des monats nouembris in mytten tag ein großer stayn bey eim zentner schwer. ein wenig kleiner dann ein saltzscheyb. gestalt wie ein kriechisch D. vnd dreyegket von oben herab auß den lu$^e$ften bey Ensißheim in dem Suntgew nider gefallen vnnd zu anzaigung seltsamer geschihten noch vorhanden.
DJser zeit sind zwischen Maximiliano dem ro$^e$mischen ko$^e$nig vnd dem ko$^e$nig zu Franckreich von der hertzogin zu brittannia wegen vil kriegischer auffru$^o$r entstanden vnd gewest vnd doch durch wilheln beschoffen zu Aystet vnd andere darnach mit gu$^e$etlichem vertrag hingelegt.
* ↑ [korrigiert, im Druck „mitfambt“]